Vakbondleier op N17 doodgeskiet | Maroela Media
Die toneel op die N17 waar Nkosi doodgeskiet is. Foto: Twitter
Die sekretaris-generaal van die vervoervakbond Satawu is Maandagaand op die N17 in Germiston aan die Oos-Rand doodgeskiet.
Vincent Masoga, woordvoerder van die South African Transport and Allied Workers Union (Satawu), het gesê Chris Nkosi was op pad na sy huis in Springs toe hy deur 'n groep gewapende mans voorgekeer en vyf keer geskiet is. "Hy is op die toneel dood verklaar," het Masoga gesê.
Nkosi was alleen in die motor. Volgens Masoga het hulle vermoed Nkosi se lewe is in gevaar en hulle het vir hom lyfwagte gehuur. "Ongelukkig het hy besluit om hulle agter te laat en alleen huis toe te ry."
Die polisie het die voorval bevestig. Enigiemand met inligting kan Crime Stop by 08600 10111 bel.
Gauteng germiston Satawu
Een vakbondleier en kyk die issue wat daarvan gemaak word. Wat van die 3,000? Plaas die "regering" huur lyfwagte vir die boere?
Hoe weet Vincent Masoga dat hy deur 'n groep gewapende mans voorgekeer is want Nkosi was volgens die berig alleen in die motor.